กรุงไทยออก2เงินฝากฉลองวาเลนไทน์
กรุงไทยออกเงินฝากประจำด้วยรัก 7 เดือน ตั๋วแลกเงิน KTB-B/E With Love อายุ 55 วัน
2 ก.พ. 2555

กรุงไทยออกเงินฝากประจำด้วยรัก 7 เดือน ตั๋วแลกเงิน KTB-B/E With Love อายุ 55 วัน 
นายชัยณรงค์ เอื้อสิทธิชัย ผู้อำนวยการฝ่ายอาวุโส สายงานธุรกิจรายย่อยและเครือข่าย ธนาคารกรุงไทย เปิดเผยว่า เพื่อมอบความรักส่งความสุขให้กับลูกค้าและประชาชนในเดือนแห่งความรัก ธนาคารได้ออก 2 ผลิตภัณฑ์เงินออมรองรับความต้องการของนักลงทุนทั้งระยะสั้นและระยะยาว ให้อัตราดอกเบี้ยที่สูงมากเมื่อเทียบกับภาวะของดอกเบี้ยในตลาดปัจจุบัน แบ่งเป็น เงินฝากประจำด้วยรัก ระยะเวลา 7 เดือน และตั๋วแลกเงิน KTB-B/E With Love อายุ 55 วัน โดยสามารถเปิดบัญชีเงินฝากหรือซื้อตั๋วแลกเงินได้ที่ทุกสาขากว่า 1,000 แห่งทั่วประเทศ ระหว่างวันที่ 7-29 กุมภาพันธ์ 2555
เงินฝากประจำด้วยรัก ระยะเวลา 7 เดือน ฝากขั้นต่ำครั้งละ 50,000 บาท จ่ายดอกเบี้ยทุกเดือน ในอัตรา 3.14% ต่อปี ส่วนตั๋วแลกเงิน KTB-B/E With Love อายุ 55 วัน ยอดซื้อขั้นต่ำครั้งละ 100,000 บาท อัตราดอกเบี้ย 3% ต่อปี จ่ายดอกเบี้ยพร้อมเงินต้นเมื่อครบกำหนด โดยโอนเงินเข้าบัญชีเงินฝากออมทรัพย์หรือกระแสรายวันตามที่ลูกค้าได้แจ้งไว้กับธนาคาร